
Indonezia lingvo 


La indonezia lingvo (indonezie: Bahasa 
Indonesia ) estas aŭstronezia lingvo 


ISO-lingvokodo : 


639-1 = 
639-3 = 


id 

ind 


parolata plejparte en Indonezio, kie ĝi 
estas oficiala. Memnomiĝo estas Bahasa 
Indonesia. Ekster Indonezio oni ofte 
nomigas ĝin simple "Bahasa", tamen tio 
ne estas ĝusta, ĉar ties traduko estas 

simple "lingvo". Ĝi havas 17-30 milionojn da denaskaj parolantoj, 
kaj pli ol 140 milionoj parolas ĝin kiel duan lingvon. La indonezia 
lingvo fakte estas normigita formo de la malaja lingvo, al kiu ĝi ege 
similas. Se oni konsideras ambaŭ lingvojn kiel unu solan, oni povus 
konkludi ke temas pri unu el la plej parolataj lingvoj en la mondo. 
La Japana imperio, okupaciante Nederlandan Azion dum la dua 
mondmilito, favoris kreon de komuna azieca lingvo, anstataŭ la 
nederlanda lingvo, por indonezianoj. La ideologia komenco de la 
indonezia lingvo estis la tiel nomata Sumpah Pemuda (la "Ĵuro de la 
Junuloj") de la 28-an de oktobro 1928, fare de la partoprenantoj de la 
dua nacia Junularkongreso en Ĝakarto, en kiu tiu lingvo estis 
proklamita kiel la lingvo de estonta sendependa Indonezio. 

la indonezia estas la oficiala lingvo 
de Indonezio, uzita en ĉiuj aspektoj, 
ekzemple en edukado. La "nacia 
ekzameno" Ujian Nasional estas 
skribata en la indonezia kaj havas la 
lingvon ankaŭ kiel unu el la 
ekzamenaj fakoj. 



lumdiskego de la komputila 


magazino CHIP [ĉipj de decembro 
2008 publigigis la tiaman staton de 
la indonezilingva vikipedio. Tiu 
vikipedia branĉo en 2012 havis pli ol 
190 000 artikolojn kaj estas inter la 
30 plej gravaj diverslingvaj 
vikipedioj. 


Gramatiko 













Skribo kaj ortografio 


La indonezian lingvon oni skribas per latina skribo. En 1972 oni enkondukis novan oficialan ortografion. Ĉi 
tiu ortografio estas enkondukita samtempe en Malajzio kaj Indonezio kaj forigis la diferencojn inter la du 
ortografioj. 

Ŝanĝoj: 


Indonezie antaŭ 1972 

* En 1947 oni jam ŝanĝis oe per u 


Vortfarado 

En la vortfarado gravan rolon havas afiksigo: prefiksigo, sufiksigo kaj infiksigo. Krome, estas grava 
reduplikado (ripeto) de vortoj aŭ ties partoj. Ofte la vortoj havas kaj prefikson kaj sufikson. 

La plej produktivaj prefiksoj 

per- produktas transitivajn verbojn. 

pe- (peng-, pem-, pen-, penj-) produktas substantivojn kun signifo de ilo aŭ aganto, havas diversajn 
formojn kiuj dependas de sekvanta vokalo aŭ konsonanto. 

se- produktas konjunkciojn kaj adverbojn. 

Ekzemploj. 

besar (granda) — perbesar (grandigi), dua (du) — perdua (duopi), lukis (pentri) — pelukis (pentristo), lalu 
(estinta) — selalu (ĉiam), lama (tempo) — selama (dum). 

La plej produktivaj sufiksoj 

-an montras rezulton, objekton de agado, rimedon, ilon, similecon, kolektivan nocion. 

-i, -kan produktas transitivajn verbojn. 

Ekzemploj. 

larang (malpermesi) — larangan (malpermeso), manis (dolĉa) — manisan (dolĉaĵoj, franĝaĵoj), mata (okulo) 
— matai (rigardi), satu (unu) — satukan (unuigi). 




Prefikso + sufikso 


ke...an signifas agon aŭ staton. 

pe...an produktas verbajn substantivojn kiuj signifas proceson. 
per...an simile proceso, ago, sed kreita de adjektivo. 

Ekzemploj. 

satu (unu) — kesatuan (unueco), pulau (insulo) — kepulauan (arkipelago), membatas (limigi) — 
pembatasan (limigo), dagang (negoci) — perdagangan (negoco), adab (civilizacio) — peradaban (civilizita) 

Infiksoj 

-em-, -el-, -er- produktas adjektivojn. 

Ekzemploj. 

guruh (tondro) — gemuruh (tondra) 

Reduplikado 

Reduplikado estas ripetado de intera vorto (simpla) aŭ de la unua silabo. Ekzistas reduplikado kun ŝanĝoj 
(ekzemple kiam ŝanĝiĝas unu vokalo) kaj kun aldono de afiksoj. 

Ekzemploj. 

mata (okulo) — matamata (spiono) 
laki (edzo) — lelaki (viro) 

rumah (domo) — rumahrumah (modelo de domo) 
anak (infano) — anakanak (en infana maniero) 
abu (cindro) — abuabu (griza) 

barat (okcidento) — kebarat-baratan (en okcidenta maniero) 
gunung (monto) — gunung-gemunung (monta lando) 

Kunmetitaj vortoj 

En la indonezia lingvo ekzistas kunmetitaj vortoj. La plej konataj: mata-hari ("okulo de tago") = suno, 
oranghutan ("homo de arbaro") = orangutango. 

Aliaj ekzemploj. 

nenek-moyang (antaŭuloj), kie nenek = avo, avino, moyang = praavo, praavino. 
air-mata (larmoj), kie air = akvo, mata = okulo. 
tanah-air (patrujo), kie tanah = tero, air = akvo. 



hari-besar (festo), kie hari = tago, besar = granda. 

Vidu ankaŭ 

■ Lingva familio 

■ Lingvistiko 

■ Listo de lingvoj 

